FI Euroopan unionin virallinen lehti C 182/23

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu hakemuksen julkaiseminen

2014/C 182/08

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

MUUTOSHAKEMUS

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (2)

9 artiklassa tarkoitettu muutoshakemus

”EKSTRA DEVIŠKO OLJČNO OLJE SLOVENSKE ISTRE”

EY-nro: SI-PDO-0105-01145–08.08.2013

SMM ( ) SAN ( X )

1. Eritelmän kohta/kohdat, jota/joita muutos koskee:

—

☐

—

☒

—

☐

—

☐

—

☒

—

☐

—

☒

—

☐

—

☐

2. Muutoksen/muutosten tyyppi

—

☒

—

☐

—

☐

—

☐

3. Muutos/muutokset

3.1 Tuotteen kuvaus

Tuotteen kuvaukseen lisätään seuraava virke: ”Istrska belica -lajikkeen osuuden on oltava vähintään 30 %.” Kyseinen virke on mukana nykyisessä eritelmässä, mutta se on jäänyt pois yhteenvedosta.

Oliiviöljyn korkean laadun takaamiseksi on otettu käyttöön eräitä tiukempia muuttujia:

— happopitoisuus (vapaiden rasvahappojen pitoisuus) prosentteina öljyhappona ilmaistuna: ≤ 0,3

— K232 ≤ 2,3

— K268 ≤ 0,2

— luonnollinen fenolipitoisuus (mg/kg) HPLC-menetelmällä mitattuna: ≥ 150

— aistinvarainen arvio ≥ 7

— hedelmäisyyden mediaani yli 2.

3.2 Tuotantomenetelmä

Lopputuotteen laadun parantamiseksi on vahvistettu tiukemmat vaatimukset sadonkorjuun ja jalostuksen väliselle ajalle, jota on laskettu 48 tunnista 24 tuntiin.

3.3 Merkitseminen

Yhteenvedosta ja eritelmästä on poistettu seuraava virke: ”Tuotteen jäljitettävyyden varmistamiseksi tuottajaliitto antaa sarjanumeroilla varustetut etiketit määritetyn alueen oliiviöljyntuottajarekisterin mukaisesti.” Kaikilla Ekstra deviško oljčno olje Slovenske Istre -ekstra-neitsytoliiviöljyn tuottajilla, riippumatta siitä, ovatko he ryhmän jäseniä vai ei, on lupa tuottaa oliiviöljyä, joka voidaan myös varmentaa. Sellaisten tuottajien, jotka eivät ole ryhmän jäseniä, on huolehdittava siitä, että pullotettu öljy merkitään siten, että sen jäljitettävyys voidaan varmistaa selkeästi.

Merkitsemistä koskevissa määräyksissä edellytetään myös, että tuotantovuosi ilmoitetaan pakkauksessa.

YHTENÄINEN ASIAKIRJA

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (3)

”EKSTRA DEVIŠKO OLJČNO OLJE SLOVENSKE ISTRE”

EY-nro: SI-PDO-0105-01145–08.08.2013

SMM ( ) SAN ( X )

1. Nimi

”Ekstra deviško oljčno olje Slovenske Istre”

2. Jäsenvaltio tai kolmas maa

Slovenia

3. Maataloustuotteen tai elintarvikkeen kuvaus

3.1 Tuotelaji

1. 5 Öljyt ja rasvat (voi, margariini, öljy jne.)

3.2 Kuvaus 1 kohdassa nimetystä tuotteesta

Suojatulla alkuperänimityksellä ”Ekstra deviško oljčno olje Slovenske Istre” varustettu ekstra-neitsytoliiviöljy tuotetaan Slovenian Istriassa viljellyistä oliivipuista saaduista oliiveista.

Ekstra deviško oljčno olje Slovenske Istre -ekstra-neitsytoliiviöljylle on ominaista korkea öljyhappopitoisuus (72), alhainen linolihappopitoisuus (8,0) sekä korkea antioksidanttipitoisuus.

Ekstra deviško oljčno olje Slovenske Istre -ekstra-neitsytoliiviöljyllä on pakkausajankohtana oltava seuraavat ominaisuudet:

happopitoisuus (vapaiden rasvahappojen pitoisuus) prosentteina öljyhappona ilmaistuna:

≤ 0,3

peroksidiluku (mmol O2/kg): ≤ 7

K232 ≤ 2,3

K268 ≤ 0,2

luonnollinen fenolipitoisuus (mg/kg) HPLC-menetelmällä mitattuna: ≥ 150.

Oliiviöljylle on ominaista hedelmäinen aromi, jossa tuntuvat oliivin lisäksi myös muut hedelmät. Öljyssä ei sallita aistinvaraisiin ominaisuuksiin liittyviä virheitä; sen aistinvaraisen kokonaisarvioinnin pisteiden on oltava 7,0 ja hedelmäisyyden mediaanin yli 2.

3.3 Raaka-aineet (ainoastaan jalostetut tuotteet)

Ekstra deviško oljčno olje Slovenske Istre -ekstra-neitsytoliiviöljy on tuotettava seuraavista oliivilajikkeista: Istrska belica, Leccino, Buga, Črnica, Maurino, Frantoio ja Pendolino; muita lajikkeita sallitaan enintään 20 %. Istrska belica -lajikkeen osuuden on oltava vähintään 30 %, lukuun ottamatta yhdestä lajikkeesta tuotettua öljyä, jolloin ilmoitetun lajikkeen osuuden on oltava vähintään 80 %.

3.4 Rehu (ainoastaan eläinperäiset tuotteet)

/

3.5 Erityiset tuotantovaiheet, joiden on tapahduttava yksilöidyllä maantieteellisellä alueella

Oliivien viljelyn, keräämisen, varastoimisen ja puristamisen, öljyn jalostamisen, varastoimisen sekä näytteenoton ja Ekstra deviško oljčno olje Slovenske Istre -ekstra-neitsytoliiviöljyn laadunvalvonnan ennen pullottamista on tapahduttava 4 kohdassa tarkoitetulla maantieteellisellä alueella.

3.6 Viipaloimista, raastamista, pakkaamista jne. koskevat erityiset säännöt

Ekstra deviško oljčno olje Slovenske Istre -ekstra-neitsytoliiviöljy on pakattava yksilöidyllä maantieteellisellä alueella, jotta voidaan varmistaa suojatulla alkuperänimityksellä varustetun öljyn laadunvalvonta ja estää pakkaamattoman öljyn laatuominaisuuksien heikkeneminen kuljetuksen tai pullotuksen aikana. Epäasianmukaiset kuljetusolosuhteet (tärinä, väärä lämpötila, altistuminen auringonvalolle ja ilman sisältämälle hapelle) sekä vääränlainen varastointi voivat heikentää huomattavasti öljyn laatua, erityisesti sen biofenolipitoisuutta ja aromia. Jos pullottaminen tapahtuisi alueen ulkopuolella, toistuvat pumppaus-, kuljetus- ja uudelleenlastaustoimet sekä pidempiaikainen altistuminen epäsuotuisille ilmasto-olosuhteille saattaisivat heikentää 3.2 kohdassa vahvistettuja oliiviöljyn erityisominaisuuksia.

Lasista tai metallista valmistettujen pakkausten käyttö on sallittua, kunhan niiden vetoisuus on enintään viisi litraa. Pakkaukset on varustettava sellaisella suljinjärjestelmällä, että kerran avattua pakkausta ei voida sinetöidä uudelleen.

Eri vuosina tuotettuja öljyjä ei saa sekoittaa keskenään.

3.7 Merkintöjä koskevat erityiset säännöt

Pakkauksessa on oltava etiketti, jossa varmistetaan selkeästi pullotetun öljyn jäljitettävyys. Nimi ”Ekstra deviško oljčno olje Slovenske Istre” on esitettävä yhdessä kentässä. Tuotantovuosi on ilmoitettava.

Koska valmistus tapahtuu aina alle 27 °C:een lämpötilassa, seuraavat maininnat ovat sallittuja: ”hladno stiskanje” (kylmäpuristus) tai ”prvo hladno prešanje” (ensimmäinen kylmäpuristus).

4. Maantieteellisen alueen tarkka rajaus

Ekstra deviško oljčno olje Slovenske Istre -ekstra-neitsytoliiviöljy tuotetaan maantieteellisellä alueella, joka sijaitsee Slovenian Istriassa. Aluetta rajaavat

— pohjoisessa Slovenian ja Italian välinen raja,

— lännessä meri,

— etelässä Slovenian ja Kroatian välinen raja,

— idässä Karstin ylänkö.

5. Yhteys maantieteelliseen alueeseen

5.1 Maantieteellisen alueen erityisyys

Slovenian rannikko on se osa Välimeren aluetta, jossa meri työntyy syvimmälle kohti Keski-Eurooppaa. Ilmasto on välimerellinen. Alueen mikroilmasto-olosuhteet ilmenevät melko selvinä, ja ilmasto vaihtelee huomattavasti voimakkaiden kylmien ilmavirtausten vuoksi.

Maantieteellisellä alueella esiintyy erilaisia vaihtuvia tuulia, kuten itäisellä Adrianmeren rannikolta merelle päin selkeällä säällä puhaltava kuiva ja kylmä burma, kuuma ja kostea itäkaakosta eteläkaakkoon puhaltava jugo, mereltä alailmakehässä puhaltava maestral, sekä burin, levant, tramontana ja lebič.

Vuoden keskimääräinen sademäärä (myös lumena) Slovenian Istriassa on 1 000 mm. Kasvukauden aikana huhtikuusta syyskuuhun sademäärä Koperin alueella on noin 500 mm.

Slovenian Istrian maaperä koostuu pääosin karbonaattikerrostumista ja niitä peittävästä hiesusavimaannoksesta (kyllästymisaste yli 50 prosenttia).

Koska Slovenian Istrian oliivitarhat sijaitsevat etupäässä maastossa, jossa oliivien koneellinen keruu ei ole mahdollista, ne kerätään käsin suoraan puista, jolloin voidaan välttää mahdollisimman pitkälle oliivien vahingoittuminen ja varmistaa öljyn korkeampi laatu.

5.2 Tuotteen erityisyys

Slovenian Istrian oliiviöljyn erityisluonne johtuu siitä, että se tuotetaan Istrska belica -lajikkeen oikeassa kypsyysasteessa korjatuista oliiveista. Muihin öljyihin verrattuna sen luonnollinen fenoli- eli antioksidanttipitoisuus on korkea, minkä vuoksi Istrska belica -lajikkeen osuuden Ekstra deviško oljčno olje Slovenske Istre -ekstra-neitsytoliiviöljyssä on oltava vähintään 30 %.

Ekstra deviško oljčno olje Slovenske Istre -ekstra-neitsytoliiviöljyn erityisessä hedelmäisessä aromissa tuntuvat miedosta keskivoimakkaaseen oliivien ja muiden hedelmien aromit. Hedelmäisyyden mediaani on yli 2. Lisäksi Ekstra deviško oljčno olje Slovenske Istre -ekstra-neitsytoliiviöljyllä on sille ominainen katkeran pistävä maku.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Slovenian Istria on maantieteellisen sijaintinsa ansiosta oliivinviljelylle hyvin otollista aluetta. Meren läheisyys ja erityinen ilmasto Välimeren pohjoisimman osan tuntumassa ovat suotuisa tekijä kotoperäisten lajikkeiden kasvulle; ne vaikuttavat öljyn ominaisaromiin ja Istrska belica -lajikkeen huomattavan osuuden vuoksi luonnolliseen antioksidantti- ja fenolipitoisuuteen. Myös maaperän erityispiirteet vaikuttavat öljyn ominaisuuksiin, koska Slovenian Istrian maaperä muodostuu pääasiassa karbonaattikerrostumista ja niitä peittävästä hiesusavimaannoksesta; oliivipuu kasvaa erityisen hyvin tällaisessa maassa.

Erityismoninaisuudet johtuvat ilmasto-oloista, lajikevalikoimasta, välittömästi tapahtuvasta jalostamisesta (korjattujen oliivien varastointiaika saa kestää enintään 24 tuntia), jalostusmenetelmästä (kylmäpuristus enintään 27 °C:een lämpötilassa) sekä tuholaisten torjunnasta (integroitu tai vastaavat vaatimukset täyttävä taikka luonnonmukainen oliivinviljely). Koska oliivia viljellään pengerviljelmillä, niiden kerääminen ei voi tapahtua koneellisesti vaan ne on poimittava käsin, mikä vaikuttaa myös osaltaan öljyn laatuun estämällä hedelmien vahingoittumisen.

Istrian alueen öljyntuotantoperinteestä on todisteita jo varhaisilta ajoilta. Kreikkalainen historioitsija Pausanias (180–115 eKr.) mainitsee Kreikkaa koskevassa matkakuvauksessaan (sen 10.32.19 kohdassa) Istrian oliiviöljyn. Alueen öljyntuotanto mainitaan myös useissa lähteissä vuodesta 1201 aina 1600-luvulle ja nykypäivään asti. Nämä lähteet osoittavat, kuinka Istrian oliiviöljyntuotanto on kehittynyt vuosisatojen kuluessa. Perinteiset menetelmät ja vuosisatojen kuluessa hankittu kokemus ja tietämys myötävaikuttavat vielä tänäkin päivänä alueen oliiviöljyn korkeaan laatuun.

Eritelmän julkaisutiedot

(Asetuksen (EY) N:o 510/2006 (4) 5 artiklan 7 kohta)

http://www.mko.gov.si/fileadmin/mko.gov.si/pageuploads/podrocja/Varna_in_kakovostna_hrana_in_krma/zasciteni_kmetijski_pridelki/Specifikacije/EDOOSI.pdf

(1) EUVL L 343, 14.12.2012, s. 1.

(2) EUVL L 93, 31.3.2006, s. 12. Korvattu asetuksella (EU) N:o 1151/2012.

(3) Korvattu asetuksella (EU) N:o 1151/2012.

(4) Katso alaviite 3.